text:
1122/2012. (IV. 25.) Korm. határozata a Széll Kálmán Terv kiterjesztése keretében megvalósítandó egyes intézkedésekről.
A Kormány a 2012. és 2013. évi költségvetési hiánycél biztosítása érdekében a következő határozatot hozza:
1. A Kormány az irányítása alá tartozó fejezetek 2012. évi előirányzatainak az 1. melléklet szerinti zárolását rendeli el.
A Kormány felhívja a fejezeteket irányító szervek vezetőit, hogy – a nemzetgazdasági miniszter jóváhagyása után –
a Magyar Államkincstárnak 2012. május 7-ig jelentsék be az 1. mellékletben foglalt zárolási kötelezettségeket cím,
alcím, jogcím-csoport, jogcím és kiemelt előirányzatonkénti részletezettségben. Nem jelenthető be zárolás a
2. mellékletben felsorolt előirányzatokra. Felelős: fejezetet irányító szervek vezetői
Határidő: a nemzetgazdasági miniszter jóváhagyásához bejelentésre: 2012. május 2.
a Magyar Államkincstár felé történő bejelentésre: 2012. május 7.
2. Az e határozatban elrendelt zárolási kötelezettség fejezetek, alrendszerek közötti nullszaldós átrendezésére a fejezetet
irányító szervek vezetőinek kezdeményezésére a nemzetgazdasági miniszter engedélyével kerülhet sor.
Felelős: nemzetgazdasági miniszter Határidő: folyamatos 3. A Kormány egyetért az 1–2. pont alapján meghatározott zárolás összegének a 2013. évi fejezeti főösszegekben történő
figyelembevételével. Felelős: nemzetgazdasági miniszter Határidő: a 2013. évi központi költségvetésről szóló törvény előkészítéséhez igazodóan
4. A Kormány szükségesnek tartja a honvédelmi kiadások és a hosszú távú tervezés feltételeinek megteremtését szolgáló
költségvetési források biztosításáról szóló 1046/2012. (II. 29.) Korm. határozat 1. pont a) alpontjában foglaltak
végrehajtása mellett is a költségvetési egyenleg javítását, ezért felhívja a honvédelmi minisztert, a nemzeti fejlesztési
minisztert és a nemzetgazdasági minisztert, hogy intézkedjenek a Honvédelmi Minisztérium vagyonkezelésében lévő,
honvédelmi célra feleslegessé vált ingatlanok értékesítésre történő kijelölésének és értékesítésének felgyorsítása iránt.
Felelős: honvédelmi miniszter nemzeti fejlesztési miniszter nemzetgazdasági miniszter
Határidő: folyamatosan 5. A Kormány felhívja a közigazgatási és igazságügyi minisztert, hogy a belügyminiszterrel és a nemzetgazdasági
miniszterrel együttműködve az új közigazgatási rendszer véglegesítése során törekedjen arra, hogy
a hatékonyságnövekedéssel költségvetési megtakarítás legyen elérhető. Felelős: közigazgatási és igazságügyi miniszter
belügyminiszter nemzetgazdasági miniszter Határidő: a 2013. évi központi költségvetésről szóló törvény előkészítéséhez igazodóan
6. A Kormány egyetért azzal, hogy a nemzeti köznevelésről szóló törvény új oktatáspolitikai intézkedései, feladatai
fokozatosan kerüljenek bevezetésre annak érdekében, hogy a rendszer-átalakításból fakadó megtakarítások fedezetet
biztosítsanak az állami feladatok ellátására. Felelős: nemzeti erőforrás miniszter
belügyminiszter érintett miniszterek Határidő: a 2013. évi központi költségvetésről szóló törvény előkészítéséhez igazodóan
7. A Kormány egyetért a nemzeti köznevelésről szóló törvény szerinti új pedagógusi életpálya-modell
2013. szeptembertől történő bevezetésével, amennyiben a makrogazdasági és költségvetési feltételek azt
megalapozottá teszik. Ellenkező esetben a 2014. januártól történő bevezetés lehetősége megvizsgálandó.
Felelős: nemzeti erőforrás miniszter belügyminiszter érintett miniszterek Határidő: a 2013. évi központi költségvetésről szóló törvény előkészítéséhez igazodóan
8. A Kormány felhívja a nemzeti fejlesztési minisztert, hogy a nemzetgazdasági miniszter bevonásával az elektronikus
útdíjfizetési rendszer bevezetésére úgy tegyen javaslatot, hogy egyrészről a rendszer biztosítsa a kiterjesztés
lehetőségét, másrészről az a működési költségek levonása után éves szinten legalább 150 milliárd forintos bevételi
többletet eredményezzen. Felelős: nemzeti fejlesztési miniszter nemzetgazdasági miniszter
Határidő: 2012. május 9. 9. A Kormány felhívja a nemzetgazdasági minisztert, hogy a fővárosi helyi közösségi közlekedés támogatására szolgáló
2013. évi költségvetési kiadásokat a 2012. évi előirányzathoz képest 10 milliárd forint összeggel csökkentett
mértékben tervezze meg. Felelős: nemzetgazdasági miniszter Határidő: a 2013. évi központi költségvetésről szóló törvény, valamint az azt megalapozó törvény
előkészítéséhez igazodóan 10. A Kormány felhívja a nemzeti fejlesztési minisztert, hogy részletesen dolgozza ki és terjessze a Kormány elé a helyközi
közlekedési rendszer, valamint a MÁV Csoport korszerűsítésére vonatkozó, a Széll Kálmán Tervben szereplő
költségvetési egyensúlyjavulással járó intézkedési javaslatát. Felelős: nemzeti fejlesztési miniszter
Határidő: 2012. május 31. 11. A Kormány felhívja a nemzeti fejlesztési minisztert, hogy a közigazgatási és igazságügyi miniszter és
a nemzetgazdasági miniszter közreműködésével készítse elő a Kutatási és Technológiai Innovációs Alapról szóló
2003. évi XC. törvény módosítását annak érdekében, hogy a Kutatási és Technológiai Innovációs Alap költségvetési
támogatási kötelezettségének mértékét előíró szabályozás kerüljön hatályon kívül helyezésre.
Felelős: nemzeti fejlesztési miniszter közigazgatási és igazságügyi miniszter
nemzetgazdasági miniszter Határidő: a 2013. évi központi költségvetésről szóló törvény előkészítéséhez igazodóan
12. A Kormány felhívja az érintett szervek vezetőit, hogy a Kutatási és Technológiai Innovációs Alap költségvetési
támogatásból megvalósuló beruházásai tekintetében vizsgálják felül a projektek uniós finanszírozásba történő
bevonásának lehetőségét. Felelős: nemzeti fejlesztési miniszter Határidő: a 2013. évi központi költségvetésről szóló törvény előkészítéséhez igazodóan
13. A Kormány egyetért azzal, hogy az állami vagyonnal kapcsolatos bevételeket és kiadásokat tartalmazó költségvetési
fejezet tekintetében jelentős egyenlegjavulást szükséges elérni. A többségi állami tulajdonú gazdasági társaságok
által ellátandó ágazati-szakmai feladatok 2013-tól kizárólag ágazati forrásokból kerülhetnek finanszírozásra, a feladat
jellege szerint érintett minisztérium költségvetésének terhére. Felelős: nemzeti fejlesztési miniszter
érintett miniszterek Határidő: a 2013. évi központi költségvetésről szóló törvény előkészítéséhez igazodóan
Orbán Viktor s. k.,
miniszterelnök


type: legislation

jurisdiction: Hungary

text:
1814/2014. (XII. 19.) Korm. határozata a soltvadkerti református templom épületének felújítása érdekében a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány az államháztartásról szóló 2011. évi CXCV. törvény 21. § (6) bekezdésében biztosított jogkörében eljárva
a  soltvadkerti református templom felújításához szükséges támogatás biztosítása érdekében 54,0 millió forint
egyszeri átcsoportosítását rendeli el elszámolási, a fel nem használt rész tekintetében visszatérítési kötelezettséggel
a  Magyarország 2014. évi központi költségvetéséről szóló 2013. évi CCXXX. törvény (a továbbiakban: Kvtv.)
1. melléklet XX. Emberi Erőforrások Minisztériuma fejezet, 20. Fejezeti kezelésű előirányzatok cím, 55. Egyházi célú
központi költségvetési hozzájárulások alcím, 9. Egyházi közösségi célú programok és beruházások támogatása
jogcím csoport javára, a Kvtv. 1. melléklet XI. Miniszterelnökség fejezet 17. Rendkívüli kormányzati intézkedések cím
terhére az 1. melléklet szerint.
Az átcsoportosítás tekintetében
Felelős: nemzetgazdasági miniszter
Határidő: 2014. december 31. Az elszámolás és a visszatérítési kötelezettség tekintetében
Felelős: emberi erőforrások minisztere
Határidő: 2015. június 30.
Dr. Semjén Zsolt s. k.,
 miniszterelnök-helyettes


text:
19/2016. (II. 15.) ME határozata a nukleáris biztonság, nukleáris védettség és nukleáris kárfelelősség területén létrehozott nemzetközi szerződések részes államainak rendszeres találkozóin, konferenciáin, szervezési, előkészítő és felülvizsgálati értekezletein történő részvételről.
A nemzetközi szerződésekkel kapcsolatos eljárásról szóló 2005. évi L. törvény 5.  §-ának (1)  bekezdése szerinti hatáskörömben
eljárva, a nemzeti fejlesztési miniszter, valamint a külgazdasági és külügyminiszter előterjesztése alapján
 1. egyetértek azzal, hogy a  mellékletben felsorolt, a  tárgya szerint az  Országos Atomenergia Hivatal feladat- és
hatáskörébe tartozó nemzetközi szerződések részes államainak rendszeres találkozóin, konferenciáin, szervezési,
előkészítő és felülvizsgálati értekezletein Magyarország Kormányát képviselő küldöttség vegyen részt;
2. felhatalmazom a  külgazdasági és külügyminisztert, hogy a  nemzeti fejlesztési miniszterrel, illetve szükség esetén
az érintett miniszterekkel egyetértésben a küldöttség tagjait kijelölje;
3. felhívom a külgazdasági és külügyminisztert, hogy a küldöttség részére a  részvételhez szükséges meghatalmazási
okiratot az esedékes találkozó, konferencia illetőleg értekezlet előtt adja ki.
Orbán Viktor s. k.,
 miniszterelnök


text:
21/2014. (II. 11.) ME határozata Magyarország Kormánya és a Horvát Köztársaság Kormánya között a két ország közös államhatárán Vejti és Podravska Moslavina települések közötti révátkelő létesítéséről szóló megállapodás létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a nemzeti fejlesztési miniszter és a külügyminiszter együttes előterjesztése alapján
 1. egyetértek a  Magyarország Kormánya és a  Horvát Köztársaság Kormánya között a  két ország közös államhatárán
Vejti és Podravska Moslavina települések közötti révátkelő létesítéséről szóló megállapodás (a  továbbiakban:
megállapodás) létrehozásával;
2. felhatalmazom a nemzeti fejlesztési minisztert, hogy – az érintett miniszterekkel egyetértésben – a  tárgyalásokon
részt vevő személyeket kijelölje;
3. felhatalmazom a nemzeti fejlesztési minisztert vagy az általa kijelölt személyt, hogy a  tárgyalások eredményeként
előálló szövegtervezetet kézjegyével ellássa;
4. felhívom a külügyminisztert, hogy a megállapodás létrehozásához szükséges meghatalmazási okiratot adja ki;
 5. felhívom a  nemzeti fejlesztési minisztert, a  külügyminisztert és a  közigazgatási és igazságügyi minisztert, hogy
a megállapodás létrehozását követően a megállapodás szövegének végleges megállapítására való felhatalmazásról
szóló határozat tervezetét haladéktalanul terjesszék a Kormány elé.
Orbán Viktor s. k.,
 miniszterelnök


text:
103/2011. (VI. 29.) Korm. rendelete az ásványi nyersanyag és a geotermikus energia természetes előfordulási területének komplex érzékenységi és terhelhetőségi vizsgálatáról.
A Kormány a bányászatról szóló 1993. évi XLVIII. törvény 50/A. § (1) bekezdés s) pontjában kapott felhatalmazás alapján,
az Alkotmány 35. § (1) bekezdés b) pontjában meghatározott feladatkörében eljárva a következőket rendeli el:
1. § (1) Az ásványi nyersanyag és a geotermikus energia természetes előfordulási területének koncessziós pályázatban való
meghirdetését megelőzően komplex érzékenységi és terhelhetőségi vizsgálatot (a továbbiakban: vizsgálat) kell
lefolytatni.
(2) A vizsgálat célja, hogy a bányászatért felelős miniszter (a továbbiakban: miniszter) által a bányászatról szóló 1993. évi
XLVIII. törvény 9. § (2) bekezdése szerint kiírt koncessziós pályázat tartalmára vonatkozó döntés előkészítéséhez
a) környezet-, táj- és természetvédelmi,
b) vízgazdálkodási és vízvédelmi,
c) kulturális örökségvédelmi,
d) termőföldvédelmi,
e) közegészségügyi és egészségvédelmi,
f) nemzetvédelmi,
g) településrendezési,
h) közlekedési, valamint
i) ásványvagyon-gazdálkodási
szempontokat figyelembe véve, meghatározásra kerüljenek azok a terület- és térrészek, ahol bányászati tevékenység
nem folytatható, valamint hogy megállapítsa a bányászati tevékenység folytatásának pályázati kiírásban előírni
szükséges követelményeit.
(3) A vizsgálat lefolytatása nem mentesít a tevékenység megkezdéséhez szükséges engedélyezési eljárások
lefolytatásának kötelezettsége alól.
(4) A jelentés elkészítésében közreműködő közigazgatási szervet a tevékenység engedélyezése során hozott döntésében
nem köti a vizsgálat keretében adott véleménye.
2. § (1) A vizsgálat lefolytatását és annak alapján a jelentés elkészítését a Magyar Bányászati és Földtani Hivatal
(a továbbiakban: MBFH) a Magyar Állami Eötvös Loránd Geofizikai Intézet (a továbbiakban: ELGI), a Magyar Állami
Földtani Intézet (a továbbiakban: MÁFI) és a Vízügyi és Környezetvédelmi Központi Igazgatóság (a továbbiakban: VKKI)
bevonásával, valamint az 1. mellékletben megjelölt közigazgatási szerv közreműködésével végzi.
(2) Az MBFH a vizsgálatot zárt területen arra a területre és térrészre végzi el, amelyen a rendelkezésére álló földtani
adatokat és vállalkozói kezdeményezéseket figyelembe véve az ásványi nyersanyag bányászata vagy a geotermikus
energia kinyerése energetikai célra kedvezőnek ígérkezik.
3. § (1) Az MBFH a koncessziós pályázatban kiírni tervezett területre és térrészre az ELGI, a MÁFI és a VKKI bevonásával
komplex érzékenységi és terhelhetőségi vizsgálati tanulmányt (a továbbiakban: tanulmány) készít.
(2) A tanulmány a koncessziós pályázatra javasolni tervezett terület és térrész jellemzését, valamint a tervezett bányászati
tevékenység bemutatását tartalmazza. A tanulmány részletes tartalmát a 2. melléklet határozza meg.
(3) A VKKI a 2. melléklet 1.4. pontjának elkészítéséhez szükséges adatokat és tájékoztatást, valamint a 2. melléklet
3.2. pontjával kapcsolatosan rendelkezésére álló adatokat adja meg.
4. § (1) Az MBFH a tanulmányt az 1. mellékletben meghatározott közreműködő közigazgatási szerveknek az 1. mellékletben
meghatározott vélemény és adatok szolgáltatása céljából megküldi.
(2) A környezetvédelmi, természetvédelmi és vízügyi felügyelőség a 2. melléklet 3. pontjában foglaltakra is véleményt ad.
(3) A megkeresett közigazgatási szerv a véleményét és az adatokat a tanulmány beérkezésétől számított 30 napon belül
küldi meg az MBFH-nak.
(4) Az MBFH az 5. § (1) bekezdése szerinti jelentés elkészítéséhez szükséges adatot kérhet egyéb, az 1. mellékletben nem
szereplő közigazgatási szervtől is.
(5) Az (1) bekezdés szerinti közigazgatási szerv a véleményében meghatározza azt a területet vagy térrészt, amelyen
a pályázatban kiírni tervezett koncessziós tevékenység nem folytatható, valamint a bányászati koncessziós
tevékenység folytatásának pályázati kiírásban előírni szükséges követelményeit. A közigazgatási szerv a véleményét
indokolni köteles.
(6) Ha a megkeresett közigazgatási szerv az adatszolgáltatási vagy véleményadási kötelezettségét a (3) bekezdésben
megállapított határidőn belül nem teljesíti, az MBFH megkeresi a felügyeleti szerv vezetőjét annak érdekében, hogy
a közigazgatási szervet az adatszolgáltatás teljesítésére utasítsa.
(7) Ha az MBFH a megkeresett közigazgatási szerv véleményében foglaltakkal nem ért egyet, a véleményeltérést
a vélemény beérkezésétől számított 15 napon belül egyezteti. Ha az egyeztetés nem vezet eredményre,
a véleményeltérésről és annak indokáról a minisztert a jelentésben tájékoztatni kell.
5. § (1) Az MBFH az ELGI és a MÁFI bevonásával a tanulmány, valamint a megkeresett közigazgatási szervek által szolgáltatott
adatok és vélemény alapján a véleményezésre megállapított határidő leteltétől számított 15 napon belül elkészíti
a vizsgálat eredményét tartalmazó jelentés (a továbbiakban: jelentés) tervezetét.
(2) A jelentés tervezete tartalmazza a koncessziós pályázatban kiírni javasolt
a) terület és térrész megjelölését,
b) területre és térrészre vonatkozó térképeket,
c) területre és térrészre vonatkozó tanulmányt, valamint a közreműködő közigazgatási szervek által szolgáltatott
adatokat és véleményt,
d) területre és térrészre vonatkozó korlátozásokat és követelményeket,
e) területre és térrészre vonatkozóan azoknak a bányászati technológiáknak a meghatározását, amelyek
a bányászati tevékenység során nem alkalmazhatók, és
f) területen és térrészen belül annak a területnek vagy térrésznek a megjelölését, amelyen bányászati tevékenység
nem folytatható.
(3) A jelentés tervezetében ismertetni kell a vizsgálat elvégzéséhez felhasznált adatok forrását, a kutatások
irodalomjegyzékét, a vizsgálat korlátait és a bizonytalanságokat. 6. § (1) Az MBFH a jelentés tervezetét megküldi az 1. mellékletben felsorolt közigazgatási szerveknek annak megállapítása
céljából, hogy a véleményükben foglaltak a jelentés tervezetébe beépítésre kerültek-e.
(2) A megkeresett közigazgatási szerv a jelentés tervezetével kapcsolatos észrevételéről annak beérkezésétől számított
15 napon belül tájékoztatja az MBFH-t. Ha a megkeresett közigazgatási szerv határidőn belül nem tesz észrevételt, úgy
kell tekinteni, hogy a jelentés tervezetében foglaltakkal egyetért.
(3) Ha az MBFH a közigazgatási szerv észrevételében foglaltakkal egyetért, a jelentés tervezetét az észrevételnek
megfelelően módosítja. Ha az MBFH az észrevétellel nem ért egyet, az észrevételt a jelentéshez mellékeli és
a véleményeltérésről a minisztert a jelentésben tájékoztatja.
(4) Az MBFH a jelentés tervezetét a közigazgatási szerveknek történő megküldéssel egyidejűleg a honlapján, valamint
a vizsgálattal érintett terület szerinti bányakapitányság hivatalában a nyilvánosság számára, véleményezés céljából
30 napra közzéteszi. A közzétételben meg kell jelölni az észrevételek benyújtásának határidejét és módját.
(5) A nyilvánosságtól érkezett észrevételeket az MBFH a végleges jelentés elkészítése során figyelembe veszi.
(6) A végleges jelentést az MBFH a (4) bekezdésben foglalt határidő leteltétől számított 15 napon belül készíti el és küldi
meg a miniszternek.
(7) A vizsgálat eredményét tartalmazó végleges jelentést az MBFH a honlapján közzéteszi.
7. § (1) A jelentés elkészítésében való közreműködés az 1. mellékletben felsorolt közigazgatási szervek részéről,
a (2) bekezdésben foglalt kivétellel, ingyenesen történik.
(2) Az MBFH a jelentés elkészítésében való közreműködésért a környezetvédelmi, természetvédelmi és vízügyi
felügyelőségnek 160 000 forint költségtérítést fizet. A fizetési kötelezettséget a 6. § (6) bekezdésében meghatározott
határidő lejártát követő 15 napon belül, a környezetvédelmi, természetvédelmi, valamint a vízügyi hatósági eljárások
igazgatási szolgáltatási díjairól szóló rendeletben meghatározott előirányzat-felhasználási számlára, átutalási
megbízással kell teljesíteni.
8. § Ez a rendelet a kihirdetését követő 5. napon lép hatályba.
Orbán Viktor s. k.,
miniszterelnök


text:
29/2016. (VIII. 12.) KKM közleménye a Magyarország Kormánya és az Amerikai Egyesült Államok Kormánya között a szociális biztonságról szóló Egyezmény kihirdetéséről szóló 2015. XXIX. törvény 2. és 3. §-ának hatálybalépéséről.
A 2015. évi XXIX. törvénnyel a Magyar Közlöny 2015. április 7-i 47. számában kihirdetett, a Magyarország Kormánya
és  az Amerikai Egyesült Államok Kormánya között a szociális biztonságról szóló Egyezmény 26. cikke az alábbiak
szerint rendelkezik a hatálybalépésről:
„Mindkét Szerződő Állam Kormánya írásban értesíti egymást arról, hogy a jelen Egyezmény hatálybalépéséhez
szükséges belső törvényi és alkotmányossági követelményeknek eleget tettek. A jelen Egyezmény az utolsó értesítés
napját követő második hónap első napján lép hatályba.”
Az Egyezmény hatálybalépéséhez szükséges belső jogi eljárások befejezéséről szóló utolsó értesítés napja:
2016. július 25.
Az Egyezmény hatálybalépésének napja: 2016. szeptember 1.
A fentiekre tekintettel, összhangban a 2015. évi XXIX. törvény 4. § (3) bekezdésével, megállapítom, hogy a Magyarország
Kormánya és az Amerikai Egyesült Államok Kormánya között a szociális biztonságról szóló Egyezmény kihirdetéséről
szóló 2015. évi XXIX. törvény 2. és 3. §-a 2016. szeptember 1-jén, azaz kettőezer-tizenhat szeptember első napján lép
hatályba.
Szijjártó Péter s. k.,
 külgazdasági és külügyminiszter


text:
96/2013. (VII. 17.) OVB határozata.  Az Országos Választási Bizottság – 2013. július 10-én megtartott ülésén – a választási eljárásról szóló 1997. C. törvény (a továbbiakban: régi Ve.) 124/A. § (3) bekezdés b) pontjában foglalt hatáskörében eljárva M. Z. magánszemély (a továbbiakban: beadványozó) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a  Magyar Közlönyben való közzétételét követő 15 napon belül – a  Kúriához címzett kifogást
lehet benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest, Pf. 2;
fax: 06-1-7950-143). A bírósági eljárásban az ügyvédi képviselet kötelező. A  jogi szakvizsgával rendelkező személy
saját ügyében ügyvédi képviselet nélkül is eljárhat. A bírósági eljárás nem tárgyi illetékmentes. Az  illeték mértéke
15 000 Ft. A kifogás benyújtóját tárgyi illetékfeljegyzési jog illeti meg.
Indokolás I. Beadványozó 2013. június 26-án aláírásgyűjtő ív mintapéldányát nyújtotta be az  Országos Választási Bizottsághoz
az  országos népszavazásról és népi kezdeményezésről szóló 1998.  évi III.  törvény (a  továbbiakban: Nsztv.) 2.  §-a
szerinti hitelesítés céljából. Az aláírásgyűjtő íven a következő szerepelt:
„egyetért-e ön azzal, hogy a pártok kötelesek legyenek gondoskodni arról, hogy minden, a megbízásukból elhelyezésre
kerülő szabadtéri plakát 1 méteres körzetében, a plakáttal egy irányba nézően, annak kihelyezésével egy időben, ugyan
abban a méretben elhelyezésre kerüljön még egy plakát, amelyen fekete alapon nagy fehér betűkkel szerepel a megbízó
és a kivitelező neve, illetve az eredeti plakát kivitelezésének és fenntartásának költsége?”
Magyarország Alaptörvénye (a  továbbiakban: Alaptörvény) IX.  cikk (1)  bekezdése szerint mindenkinek joga van
a véleménynyilvánítás szabadságához. Az Országos Választási Bizottság megállapítja, hogy a kérdésben megtartásra
kerülő országos népszavazás eredményének az Országgyűlés csak úgy tudna eleget tenni, ha ezt az Alaptörvényben
meghatározott alkotmányos jogot korlátozná. A  korlátozás abban nyilvánulna meg, hogy a  plakátok kihelyezését
jelentősen korlátozná azáltal, hogy az  azokkal kapcsolatos költségeket nagymértékben megnövelné. Mindezek
alapján a  Bizottság álláspontja, hogy a  kérdés az  Alaptörvény módosítását tenné szükségessé, ami viszont
az Alaptörvény 8. cikk (3) bekezdés a) pontja alapján tiltott tárgykör, így a kérdésben nem tartható népszavazás.
Az Országos Választási Bizottság megállapítja, hogy a  kezdeményezésben foglalt kérdés az  Nsztv.
13.  §  (1)  bekezdésében foglalt egyértelműségi követelménynek sem felel meg. Az  egyértelműség követelménye
azt jelenti, hogy a  népszavazásra szánt kérdésnek egyértelműen megválaszolhatónak kell lennie. Ahhoz, hogy
a  választópolgár a  népszavazásra feltett kérdésre egyértelműen tudjon válaszolni az  szükséges, hogy a  kérdés
világos és kizárólag egyféleképpen legyen értelmezhető, a kérdésre igennel vagy nemmel lehessen felelni.
Az Országos Választási Bizottság álláspontja szerint az aláírásgyűjtő íven feltüntetett kérdés bonyolult és részletező
megfogalmazása miatt a  választópolgárok számára nehezen érthető, továbbá a  kérdés több kérdést tartalmaz,
vonatkozik mind a plakátok kivitelezésére mind a fenntartás költségére, továbbá a megbízó és a kivitelező nevére,
illetve a kezdeményezés az elhelyezés feltételeit is részletesen taglalja. Így a választópolgároknak nincs lehetőségük
külön-külön véleményt nyilvánítani a kezdeményezésekről.
Az Országos Választási Bizottság megállapítja továbbá, hogy az  aláírásgyűjtő íven feltüntetett kérdésben szereplő
„plakáttal egy irányba nézően”, az  „eredeti plakát” és a  „kivitelezésének és fenntartásának költsége” kifejezések
pontos tartalma nehezen értelmezhető, így a  választópolgár számára nem lenne egyértelmű, hogy aláírásával
pontosan milyen tartalmú kezdeményezést támogatna.
A kérdés egyértelműségének megállapításakor – a választópolgári egyértelműségen túl – azt is vizsgálni kell, hogy
a népszavazás eredménye alapján az Országgyűlés, mint jogalkotó – az akkor hatályban lévő jogszabályok szerint –
el tudja-e dönteni, hogy terheli-e jogalkotási kötelezettség, és ha igen, milyen jogalkotásra köteles. A  Bizottság
álláspontja szerint tekintettel arra, hogy a kezdeményezés olyan fogalmakat tartalmaz, melyek jelentéstartalma nem
határozható meg pontosan, ezért egy eredményes és érvényes népszavazás esetén nem lenne egyértelmű, hogy
az Országgyűlés milyen tartalmú jogalkotásra lenne köteles.
Fentiek alapján az  Országos Választási Bizottság – az  Nsztv. 10.  § b) és c)  pontja alapján, mivel a  kérdésben nem
lehet országos népszavazást tartani, valamint a  kérdés megfogalmazása nem felel meg a  törvényben foglalt
követelményeknek – az aláírásgyűjtő ív mintapéldányának hitelesítését megtagadja.
II. A határozat az  Alaptörvény IX.  cikk (1)  bekezdésén és a  8.  cikk (3)  bekezdés a)  pontján, az  Nsztv. 2.  §-án,
a  10.  §  b)  és  c)  pontján és a  13.  § (1)  bekezdésén, a  választási eljárásról szóló 2013.  évi XXXVI.  törvény
349.  §  (1)  bekezdés c)  pontján, a  jogorvoslatról szóló tájékoztatás a  régi Ve. 130.  §-ának (1)  bekezdésén,
az  illetékekről szóló tájékoztatás az  1990.  évi XCIII.  törvény 37.  § (1)  bekezdésén, 39.  § (3)  bekezdés d)  pontján,
42. § (1) bekezdés g) pontján, valamint a 62. § (1) bekezdés s) pontján alapul.
Dr. Bordás vilmos s. k.,
 az Országos Választási Bizottság elnöke


text:
1433/2014. (VII. 31.) Korm. határozata „Életmentő Emlékérem” adományozásáról.
A Kormány az „Életmentő Emlékérem” adományozásáról szóló 243/2009. (X. 29.) Korm. rendelet alapján, életmentés
közben tanúsított hősies magatartása elismeréseként – a  belügyminiszter mint helyi önkormányzatokért felelős
miniszter javaslatára –
Mészáros Barnabás boldvai és
Luif Ákos csepregi lakosnak
„Életmentő Emlékérmet” adományoz. Orbán Viktor s. k.,
 miniszterelnök


text:
1610/2013. (IX. 5.) Korm. határozata a helyi önkormányzatok adósságot keletkeztető, valamint kezesség-, illetve garanciavállalásra vonatkozó ügyleteihez történő 2013. augusztusi előzetes kormányzati hozzájárulásról.
A Kormány a  Magyarország gazdasági stabilitásáról szóló 2011. évi CXCIV. törvény 10.  § (1)  bekezdése alapján, tekintettel
az  adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendeletre,
a következő határozatot hozza:
A Kormány hozzájárul az 1. melléklet szerinti ügyletek 2013. évben történő megkötéséhez az a)–c) pontban foglalt
kiegészítő feltételekkel:
a) az önkormányzat az  1.  mellékletben megjelölt ügyletértékek teljes összegétől és az  önkormányzatot
terhelő fizetési kötelezettségektől lefelé eltérhet, amennyiben ez  nem okozza ezen értékek valamelyikének
növekedését egyik évben sem;
b) a fejlesztési célú ügyletekkel összefüggésben felvett hitel esetében
ba) a hitelt csak az 1. mellékletben szereplő fejlesztésekre lehet fordítani,
bb) az önkormányzat az  1.  mellékletben meghatározott fejlesztéshez kapcsolódó ügyletértéktől lefelé
eltérhet;
c) adósságmegújító ügyletek esetén az  önkormányzat az  ügyletből származó bevételét kizárólag a  már
meglévő adósságának visszafizetésére fordíthatja. Orbán Viktor s. k.,
 miniszterelnök


text:
1755/2017. (X. 27.) Korm. határozata a Báta község árvízvédelmét biztosító beruházás előkészítéséhez szükséges forrás biztosításáról.
A Kormány
 1. egyetért Báta község árvízvédelmét biztosító beruházás előkészítésével;
 2. az 1.  pont szerinti beruházásnak a  Beruházás Előkészítési Alap felhasználásával kapcsolatos döntési hatáskörökről
szóló 222/2017. (VIII. 11.) Korm. rendelet 2.  § (2)  bekezdés a), b), m), n) és o)  pontja szerinti előkészítési fázisaira
összesen 75 000 000 forint forrást biztosít a  Magyarország 2017. évi központi költségvetéséről szóló 2016. évi
XC. törvény (a továbbiakban: Kvtv.) 1. melléklet XVII. Nemzeti Fejlesztési Minisztérium fejezet, 20. Fejezeti kezelésű
előirányzatok cím, 61. Beruházás Előkészítési Alap alcím terhére azzal, hogy az  előkészítési fázisokat legkésőbb
2018. augusztus 31-ig kell megvalósítani;
3. az 1. pont szerinti beruházás előkészítésének kormányzati felelőseként a belügyminisztert jelöli ki;
 4. felhívja a nemzeti fejlesztési minisztert, hogy a Kvtv. 20. § (5) bekezdése szerinti jogkörében eljárva – a 2. pontban
foglaltak megvalósítása érdekében – gondoskodjon 75 000 000 forint egyszeri átcsoportosításáról a Kvtv. 1. melléklet
XVII. Nemzeti Fejlesztési Minisztérium fejezet, 20. Fejezeti kezelésű előirányzatok cím, 61. Beruházás Előkészítési Alap
alcím terhére, a  Kvtv. 1.  melléklet XIV. Belügyminisztérium fejezet, 17. Vízügyi igazgatóságok cím javára, a  fel nem
használt rész tekintetében a Beruházás Előkészítési Alapba történő visszafizetési kötelezettséggel;
Az átcsoportosítás tekintetében
Felelős: nemzeti fejlesztési miniszter
belügyminiszter Határidő: azonnal
Az elszámolási és a visszatérítési kötelezettség tekintetében
Felelős: belügyminiszter
Határidő: a fel nem használt rész visszafizetése tekintetében a 6. pont a) alpontja szerinti jelentés
tudomásulvételét követő 15 napon belül
 5. egyetért azzal, hogy a 2. pont szerinti előkészítési fázisokat az Országos Vízügyi Főigazgatóság valósítsa meg;
 6. felhívja a belügyminisztert, hogy
a) készítsen jelentést a  Beruházás Előkészítési Alap felhasználásával kapcsolatos döntési hatáskörökről szóló
222/2017. (VIII. 11.) Korm. rendelet 7. § (1) bekezdése szerinti beszámolási kötelezettség teljesítése érdekében
a  2.  pontban meghatározott előkészítési fázisok végrehajtásának állapotáról, valamint a  felhasznált forrás
összegéről,
Felelős: belügyminiszter
Határidő: 2018. szeptember 30.
b) az előkészítési fázisok eredménye alapján készítsen előterjesztést a  Kormány részére az  1.  pont szerinti
beruházás megvalósításáról, a  kivitelezéshez és az  üzemeltetéshez kapcsolódó feladatok, költségek,
forrásigény, ütemezés és felelősök bemutatásával.
Felelős: belügyminiszter
Határidő: 2018. szeptember 30.
Orbán Viktor s. k.,
 miniszterelnök


text:
272/2013. (V. 27.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 90. §-a és 232/J. §-a alapján – az Országos Bírósági Hivatal elnökének javaslatára – nyugállományba
helyezés iránti kérelmére dr. Kovács Ilonát 2013. június 2-ai hatállyal bírói tisztségéből felmentem.
Budapest, 2013. május 17. Áder János s. k.,
 köztársasági elnök


text:
212/2017. (VI. 26.) KE határozata állampolgárság visszavonással történő megszüntetéséről.
Az Alaptörvény 9. cikk (4) bekezdés i) pontja, valamint a magyar állampolgárságról szóló 1993. évi LV. törvény 9. §-a
alapján – a Miniszterelnökséget vezető miniszter TER-1/835/3/2017. számú előterjesztésére – Popovics-Pjánková
Nelyá, született: Popovics Nelyá (névmódosítás előtti neve: Popovics-Pjánková Nelyá Vaszilyivna, született: Popovics
Nelyá Vaszilyivna; születési hely, idő: Aknaszlatina [Szovjetunió], 1973. november 1.) magyar állampolgárságát
visszavonom.
Budapest, 2017. június 7. Áder János s. k.,
 köztársasági elnök


text:
97/2014. (III. 12.) KE határozata rektori megbízásról.
Az Alaptörvény 9. cikk (4) bekezdés d) pontja, valamint a nemzeti felsőoktatásról szóló 2011. évi CCIV. törvény 37. §
(8)  bekezdése alapján – az  emberi erőforrások miniszterének javaslatára – az  Óbudai Egyetemen dr.  Fodor János
egyetemi tanárt 2014. április 26. napjától 2018. április 25. napjáig terjedő időtartamra megbízom a rektori feladatok
ellátásával.
Budapest, 2014. február 26. Áder János s. k.,
 köztársasági elnök


text:
147/2011. (IX. 9.) OVB határozata.  Az Országos Választási Bizottság – 2011. szeptember 1-jén megtartott ülésén – a választási eljárásról szóló 1997. C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva K. G. magánszemély (a továbbiakban: beadványozó) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányát hitelesíti.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest,
Pf. 2; fax: 06-1-7950-143).
Indokolás I. A beadványozó 2011. augusztus 2-án aláírásgyűjtő ív mintapéldányát nyújtotta be az Országos Választási
Bizottsághoz az országos népszavazásról és népi kezdeményezésről szóló 1998. évi III. törvény (a továbbiakban: Nsztv.)
2. §-a szerinti hitelesítés céljából. Az aláírásgyűjtő íven a következő kérdés szerepelt:
„Egyetért-e Ön azzal, hogy a munkaidő-beosztás szerinti pihenőnapon végzett munkáért járó bérpótlék mértéke, abban az
esetben, ha a munkavállaló nem kap másik pihenőnapot, továbbra se lehessen alacsonyabb a személyi alapbér száz
százalékánál?”
Az Országos Választási Bizottság megállapítja, hogy a beadványozó által beadott aláírásgyűjtő ív a törvényben
meghatározott formai, valamint a népszavazásra feltenni kívánt kérdésre vonatkozó tartalmi követelményeknek
eleget tesz, ezért hitelesítésének akadálya nincs.
II. A határozat az Nsztv. 2. §-án, a Ve. 117. § (1) bekezdésén, a jogorvoslatról szóló tájékoztatás a Ve. 130. §-ának
(1) bekezdésén alapul.
Dr. Bordás Vilmos s. k.,
az Országos Választási Bizottság elnöke


text:
10/2004. (I. 28.) FVM rendelete az élő vágómarha exportjához nyújtott időszakos export-visszatérítésről.
Az agrárpiaci rendtartásról szóló 2003. évi XVI. törvény
32. §-ának (2) bekezdésében kapott felhatalmazás alapján
a külügyminiszterrel és a pénzügyminiszterrel egyetértésben — figyelemmel az Európai Unió közös forrásaiból származó agrártámogatások, az azokhoz kapcsolódó,
nemzeti költségvetésből nyújtott kiegészítő támogatások,
valamint a nemzeti hatáskörben nyújtott agrártámogatások igénybevételének általános feltételeiről szóló 6/2004.
(I. 22.) Korm. rendelet (a továbbiakban: Korm. r.), valamint a mezőgazdasági és élelmiszer-ipari exporttámogatások igénybevételének eljárási rendjéről szóló 110/1997.
(XII. 30.) FM—PM—IKIM együttes rendelet rendelkezéseire — a következőket rendelem el:
1. § Az e rendelet alapján igénybe vehető támogatás forrása
a Magyar Köztársaság 2004. évi költségvetéséről és az államháztartás három éves kereteiről szóló 2003. évi CXVI.
törvény XII. Földművelésügyi és Vidékfejlesztési Minisz
térium fejezet, 10. címszám, 5. alcímszám, 2. jogcímcsoportszám, 2. jogcímszám alatti előirányzat.
2. § (1) Az e rendelet alapján igénybe vehető támogatások
rendeltetése az e rendelet 1. számú mellékletében meghatározott agrártermék piacra jutásának elősegítése.
(2) E rendelet szerint támogatásban részesíthető export
árualap az e rendelet 1. számú mellékletében felsorolt termékre legfeljebb 5000 élősúly tonna. A támogatáshoz
igénybe vehető összeg legfeljebb 325 millió Ft.
(3) Az export-visszatérítés mértéke a legalább 81 kg
élőtest tömegű hímivarú vágómarha esetében 65 Ft/kg.
(4) Export-visszatérítés csak az e rendelet 1. számú mellékletében meghatározott vámtarifaszám alá sorolható termékre, a meghatározott célországokba végső rendeltetési
céllal történő kiszállítása esetén vehető igénybe.
3. § Az export-visszatérítés igénybevételére a mellékletben
rögzített módon pályázatot nyújthat be a természetes személy, jogi személy, jogi személyiség nélküli gazdasági társaság, ha
a) nem áll csőd-, felszámolási vagy végelszámolási eljárás alatt, illetve természetes személy esetén végrehajtási
eljárás alatt;
b) adó-, vám-, egészség-, nyugdíj- és társadalombiztosítási járulék-tartozása nincs;
c) a Korm. r.-ben foglaltak alapján, az e rendelet 1. számú mellékletében meghatározott terméket saját számlás
formában vagy bizományos közvetítésével exportálja;
d) a Vágóállat és Hús Terméktanács tagja legalább
2004. január 1. napjától, és a tagsággal együtt járó kötelezettségeit teljesítette;
e) a marhalevél másolatával igazolja az élő szarvasmarhák hazai eredetét, valamint az Országos Mezőgazdasági
Minősítő Intézet igazolásával az élő szarvasmarhák exportra történő kijelentését.
4. § (1) Az e rendelet 1. számú mellékletében szereplő termék exportjánál a vámáru-nyilatkozat 33. rovat 5. (legutolsó) mezőjében kötelezően fel kell tüntetni az e rendelet
1. számú mellékletében az adott termék vámtarifaszáma
előtt szereplő háromjegyű kódszámot (sorszámot). A kódszám feltüntetésének elmulasztása esetén az export-viszszatérítés abban az esetben sem igényelhető, ha az igénybevétel további feltételei egyébként teljesültek.
(2) Az export-visszatérítésről szóló ígérvényt az e rendelet 2. számú mellékletében foglalt pályázati lapon lehet igényelni az Mezőgazdasági és Vidékfejlesztési Hivataltól
(a továbbiakban: MVH).
(3) Az ígérvény sorszámát a vámáru-nyilatkozat 44. rovatában fel kell tüntetni.
(4) Az export-visszatérítés igénybevételének feltétele
— az Európai Unió Közös Agrárpolitikája magyarországi
végrehajtásában, illetve a nemzeti agrártámogatási rendszerben érintett ügyfelekkel összefüggő ügyfélregiszter létrehozásáról és az ezzel kapcsolatos nyilvántartásba vételről szóló 141/2003. (IX. 9.) Korm. rendelet 3. §-a alapján —, hogy a pályázó szerepeljen az MVH nyilvántartásában és rendelkezzék regisztrációs számmal, erről a pályázónak az e rendelet 2. számú mellékletében foglalt pályázati lapon nyilatkoznia kell.
(5) Amennyiben a pályázó úgy nyilatkozik, hogy nem
vették nyilvántartásba és regisztrációs számmal nem rendelkezik, úgy az MVH részére az ígérvény postázásával
egyidejűleg nyilvántartásba vételre szolgáló formanyomtatványt küld. Ezt a formanyomtatványt a pályázónak legkésőbb az ígérvény elszámolásával — a kiléptetést igazoló
vámáru-nyilatkozat másolatának beküldésével — egyidejűleg be kell nyújtania
5. § (1) Az export-visszatérítésre való jogosultság feltétele
— a mezőgazdasági és élelmiszer-ipari exporttámogatások
igénybevételének eljárási rendjéről szóló 110/1997.
(XII. 30.) FM—PM—IKIM együttes rendelet 4. §-ában
meghatározottakon felül — az MVH által kiadott igazolás
csatolása a támogatás igényléséhez.
(2) Az (1) bekezdésben meghatározott igazolás kiállításának feltétele, hogy az ígérvény elszámolásával egyidejűleg, de
legkésőbb az ígérvény érvényességi idejének lejártát követő
tizenöt napon belül az MVH-hoz benyújtsák a kiléptetést
igazoló vámáru-nyilatkozat 3. számú példányának másolatát,
amelynek hátoldalán nyilatkozni kell arról, hogy a másolati
példány az eredetivel mindenben megegyezik.
(3) Az igazolást az MVH a kérelem beérkezésétől számított tizenöt napon belül adja ki abban az esetben, ha a
vámáru-nyilatkozaton szereplő adatok megfelelnek az
e rendeletben, valamint az egyéb jogszabályokban előírt
feltételeknek.
(4) Amennyiben a vámáru-nyilatkozaton szereplő adatok nem felelnek meg a (2) bekezdésben foglaltaknak, vagy
a nyilatkozat más okból kiegészítésre vagy kijavításra szorul, az MVH az igénylőt a hibák kijavítására, illetve a
hiányok pótlására szólítja fel, és egyben figyelmezteti, hogy
amennyiben a vámáru-nyilatkozatot ismét hiányosan adja
be, azt az MVH el fogja utasítani, illetve hiányos tartalma
szerint fogja elbírálni. A hiánypótlási határidő a felszólítás
kézhezvételétől számított tizenöt nap.
(5) A határidőn túl benyújtott kérelmeket az MVH
elutasítja.
(6) A 2. § (2) bekezdésben meghatározott keret 90 százalékos, majd annak teljes kimerülését követően az MVH
tájékoztatja a Földművelésügyi és Vidékfejlesztési Minisztériumot. Túlpályázás esetén az egy napon postára adott,
illetve személyesen benyújtott pályázatok tekintetében az
MVH arányos visszaosztást alkalmaz.
6. § Az igénylő a megpályázott élő szarvasmarha egyedenként 200 Ft pályázati díjat köteles fizetni az MVH
10032000-00281629-20000002 számú letéti számlájára.
A pályázati díj befizetésének és visszafizetésének részletes
szabályait az e rendelet 3. számú melléklete tartalmazza.
7. § Az export-visszatérítést a 10032000-01905245 számú
APEH Mezőgazdasági és élelmiszer-ipari export-visszatérítés számláról kell igényelni, legkésőbb 2004. április 30-ig.
8. § Ez a rendelet a kihirdetése napján lép hatályba, és 2004.
április 30-án hatályát veszti.
Dr. Németh Imre s. k.,
földművelésügyi és vidékfejlesztési


text:
64/2016. (XII. 28.) NFM rendelete a GINOP 8. prioritásban és a VEKOP által finanszírozott kockázati tőkeprogramok keretében létrehozandó kockázati tőkealapok állami tulajdonú ideiglenes befektetési jegyei és befektetési jegyei feletti tulajdonosi joggyakorló szerv kijelöléséről.
Az állami vagyonról szóló 2007.  évi CVI.  törvény 71.  § (2)  bekezdés b)  pontjában kapott felhatalmazás alapján, a  Kormány
tagjainak feladat- és hatásköréről szóló 152/2014. (VI. 6.) Korm. rendelet 109.  § 3.  pontjában meghatározott feladatkörömben
eljárva a következőket rendelem el:
1. § Az  MFB Magyar Fejlesztési Bank Zártkörűen Működő Részvénytársaságot (a  továbbiakban: MFB Zrt.)
a Gazdaságfejlesztési és Innovációs Operatív Program pénzügyi eszközökről szóló 8. prioritásában és a Versenyképes
Közép-Magyarország Operatív Program által finanszírozott kockázati tőkeprogramok megvalósítása során
a  2014–2020-as programozási időszak zárásáig keletkező és az  állam tulajdonába kerülő ideiglenes befektetési
jegyek és befektetési jegyek feletti tulajdonosi jogok és kötelezettségek összességének gyakorlására az  ezen
kockázati tőkeprogramok keretében létrehozott kockázati tőkealapok fennállásáig kijelölöm.
2. § Ez a rendelet a kihirdetését követő napon lép hatályba.
Dr. Seszták Miklós s. k.,
 nemzeti fejlesztési miniszter


text:
1353/2011. (X. 20.) Korm. határozata az Andrássy negyed részeként az új nemzeti közgyűjteményi épületegyüttes megvalósításához és a Hősök tere forgalomcsillapításához szükséges intézkedésekről.
1. A Kormány 1.1. egyetért az új nemzeti közgyűjteményi épületegyüttes létrehozásának előzetes irányaival és a Hősök terét érintő,
a forgalom csillapítását célzó közlekedésfejlesztéssel, melynek külön projektként való előkészítését rendeli el;
Felelős: az új nemzeti közgyűjteményi épületegyüttes koncepciójáért felelős kormánybiztos
nemzeti fejlesztési miniszter közigazgatási és igazságügyi miniszter Határidő: azonnal
1.2. az államháztartásról szóló 1992. évi XXXVIII. törvény 38. § (1) bekezdésében biztosított jogkörében 30,914 millió
forint átcsoportosítását rendeli el az új nemzeti közgyűjteményi épületegyüttes előkészítése érdekében a Magyar
Köztársaság 2011. évi költségvetéséről szóló 2010. évi CLXIX. törvény (a továbbiakban: Kvt.) 1. melléklet
XI. Miniszterelnökség fejezet 3. Rendkívüli kormányzati intézkedések cím terhére, a Kvt. 1. melléklet XX. Nemzeti
Erőforrás Minisztérium fejezet 11. Közgyűjtemények cím javára a melléklet szerint;
Felelős: nemzetgazdasági miniszter Határidő: azonnal 1.3. egyetért a Magyar Nemzeti Galéria beolvadása révén a Szépművészeti Múzeum és a Magyar Nemzeti Galéria
egyesítésével, és elrendeli az ehhez szükséges személyi és szervezeti intézkedések megtételét.
Felelős: nemzeti erőforrás miniszter az új nemzeti közgyűjteményi épületegyüttes koncepciójáért felelős kormánybiztos
érintett miniszterek Határidő: 2012. február 29. 2. Ez a határozat a közzétételét követő napon lép hatályba.
Orbán Viktor s. k.,
miniszterelnök